சிட்னி புவத்தியே

சிட்னி எல். புவத்தியே (Sidney L. Poitier; பெப்ரவரி 20, 1927 – சனவரி 6, 2022) பகாமிய-அமெரிக்க நடிகரும், திரைப்பட இயக்குநரும், செயற்பாட்டாளரும் ஆவார். சிறந்த நடிகருக்கான அகாதமி விருது (1964) பெற்ற முதலாவது கறுப்பினத்தவர் இவராவார். இவர் இரண்டு தடவைகள் அகாதமி விருதுக்காகவும், பத்துத் தடவைகள் கோல்டன் குளோப் விருதுக்காகவும், இரண்டு தடவைகள் பிரதானநேர எம்மி விருதுக்காகவும் பரிந்துரைக்கப்பட்டார். 1997 முதல் 2007 வரை இவர் சப்பானுக்கான பகாமாசு துதூதுவராகவும் பணியாற்றினார்.

புவத்தியேயின் முழுக் குடும்பமும் அன்று பிரித்தானியக் குடியேற்ற நாடாக இருந்த பகாமாசில் வசித்து வந்தது. ஆனாலும், அவரது குடும்பம் மயாமிக்கு சுற்றுலா சென்றிருந்தபோது அங்கு சிட்னி பிறந்தார். இதனால் அவருக்கு அமெரிக்கக் குடியுரிமையும் கிடைத்தது. பகாமாசில் வசித்து வந்த சிட்னி தனது 15-வது அகவையில் மயாமிக்குக் குடிபெயர்ந்து, பின்னர் ஓராண்டில் நியூயார்க்கு நகரம் சென்றார். அங்கு அவர் அமெரிக்க நீக்ரோ அரங்கில் இணைந்து, 1955 இல் வெளிவந்த புகழ்பெற்ற திரைப்படமான பிளாக்போர்டு ஜங்கிளில் உயர்-வகுப்பு மாணவனாக நடித்தார். 1958 ஆம் ஆண்டில், ஒன்பது அகாதமி விருது பரிந்துரைகளைப் பெற்ற தி டிஃபையன்ட் ஒன்சு திரைப்படத்தில் டோனி கர்ட்டிசுடன் சங்கிலியால் பிணைக்கப்பட்ட குற்றவாளிகளாக புவத்தியே நடித்தார். இரு நடிகர்களும் சிறந்த நடிகருக்கான பரிந்துரையைப் பெற்றனர். ஒரு கறுப்பின நடிகருக்கான முதல் நபராக புவத்தியே பரிந்துரைக்கப்பட்டார். அதே போல் பாஃப்டா விருதுக்குப் பரிந்துரைக்கப்பட்டு விருதும் பெற்றார். 1964 ஆம் ஆண்டில், லில்லிஸ் ஆஃப் தி ஃபீல்டு படத்தி  இடாய்ச்சு மொழி பேசும் கன்னித்துறவிகளின் குழுவிற்கு தேவாலயத்தைக் கட்ட உதவும் கைவினைஞராக நடித்தமைக்காக (1963) சிறந்த நடிகருக்கான அகாதமி விருது,  மற்றும் கோல்டன் குளோப் விருது ஆகியவற்றை வென்றார்.

மேற்கோள்கள்

வெளி இணைப்புகள் 
 Official publisher web page
 Poitier breaks new ground with Oscar win (BBC News, April 13, 1964)
 The Purpose Prize: Sidney Poitier
 Overview of Sidney Poitier's life
 
 Artist of the Month: Sidney Poitier at Hyena Productions 
 Sidney Poitier films ranked from worst to best
 Image of Sidney Poitier holding his Oscar alongside Gregory Peck, Annabella and Anne Bancroft backstage at the Academy Awards, Los Angeles, 1964.  Los Angeles Times Photographic Archive (Collection 1429). UCLA Library Special Collections, Charles E. Young Research Library, கலிபோர்னியா பல்கலைக்கழகம் (லாஸ் ஏஞ்சலஸ்).

1927 பிறப்புகள்
2022 இறப்புகள்
இருபதாம் நூற்றாண்டு அமெரிக்க ஆண் நடிகர்கள்
அமெரிக்க ஆண் எழுத்தாளர்கள்
இருபத்தொராம் நூற்றாண்டு அமெரிக்க ஆண் நடிகர்கள்
சிறப்பு அகாதமி விருதை பெற்றவர்கள்
சர் பட்டம் பெற்றவர்கள்
அமெரிக்க அறியொணாமையியலாளர்கள்
அமெரிக்கத் திரைப்பட இயக்குநர்கள்
அமெரிக்கத் திரைப்படத் தயாரிப்பாளர்கள்
அமெரிக்க ஆண் திரைப்பட நடிகர்கள்
அமெரிக்க ஆண் தொலைக்காட்சி நடிகர்கள்
சிறந்த நடிகருக்கான அகாதமி விருதை வென்றவர்கள்
கிராமி விருது வென்றவர்கள்